ड: अजित बर’ बिथाङा बर’ थुनलाइनि फोथाराव आरो बर’ समाजाव बयजोंबो मिथिजानाय सासे थुनलाइगिरि, सासे मोजां सावरायगिरि, सासे मोजां सोलोंथाइगिरि, सासे मोजां थुनलाइगिरि लोगोसे सचियेल मिडियानि जोहै बयजोंबो मिथिजानाय लाइमोनफोरनि, फरायसाफोरनि आरो सुबुं माहारिनि गोसो बोनो हानाय आखा-फाखा बुंथिगिरि। बिथाङा गोदोनि सनितपुर जिल्ला; आथिखालनि बिस्वनाथ जिल्लानि सिङाव थानाय गहपुर हालामनि सनाजुलि गामिआव इं 1973 मायथाइनि 26 जानुवारि खालाराव जोनोम मोन्दोंमोन। बिमानि मुङा जादों- मुस्रिमा रम’नि बर’ आरो बिफानि मुङा जादों- मुस्रि कार्तिक बर’। बिथाङा इं 2005 मायथाइनिफ्राय कक्राझार जिल्लानि सिङाव थानाय गसाइगाव बि.एड. फरायसालिमायाव गोरायुं महरै साख्रि हाबा मावगासिनो दं। आथिखालआव बिथाङाव कक्राझार नोगोरनि New Fly Overनि सेराव थानाय हाब्रुबारि (थुलुंगाफुरि) गामिआव इं 2018 मायथाइनिफ्राय गोजोन नखर दानानै जुगामियै थानो लाबाय।